
Álomképek

Egy nagyon különleges és intenzív álmom hatására keletkezett ez a 3 képből álló sorozatom. Az álomban az otthoni vasútállomásomon találkoztam egy disznófejű lénnyel, akiről kiderült, hogy az a halál.
Vegyes technikával készült, akvarell és a szita technika közös használatával. Úgy véltem az álomszerű kép visszaadására a legmegfelelőbb technikai megoldás az akvarell használata volt, amivel vissza tudtam adni az álmokra jellemző elmosódott hangulatot. Maga a figura megalkotására a szita technikát találtam a legalkalmasabbnak, mivel így egyfajta szellemlényként jelenik meg a képen, ahogy a vonalas rajz között felsejlik a festett háttér.



